Белмедпрэпараты

Рэспубліканскае унітарнае вытворчае прадпрыемства «Белмедпрэпараты» — самае буйное фармацэўтычнае прадпрыемства Рэспублікі Беларусь, лідар беларускага фармацэўтычнага рынку. Вытворчыя магутнасці прадпрыемства размешчаны ў гарадах Мінск, Ліда і Скідзель. Знаходзіцца ў поўнай уласнасці Рэспублікі Беларусь і падпарадкоўваецца Дэпартаменту фармацэўтычнай прамысловасці Міністэрства аховы здароўя Рэспублікі Беларусь. Асноўны рынак прадпрыемства — унутраны рынак Рэспублікі Беларусь, асноўныя экспартныя рынкі — краіны СНД, Грузія, Малдова, краіны Цэнтральнай і Паўднёва-Усходняй Азіі, Блізкі Усход. Гісторыя Прадпрыемства было заснавана ў 1929 годзе як першая ў Беларусі фармацэўтычная фабрыка. Спачатку прадпрыемства выпускала простыя медыкаменты: валерыянавыя і мятныя кроплі, настойкі ёду, палыну, ландышу. Вытворчасць Прадпрыемства займае плошчу больш за 40 тыс.м², вытворчыя магутнасці ўключаюць 12 тэхналагічных і 7 дапаможных цэхаў. Цэхі размяшчаюцца на двух пляцоўках у г. Мінску і на двух пляцоўках у Гродзенскай вобласці: у г. Скідзель і г. Ліда (пляцоўкі ў Гродзенскай вобласці былі далучаны да прадпрыемства па рашэнні Урада Рэспублікі Беларусь у 2009 годзе). РУП «Белмедпрэпараты» адзіны ў Беларусі вытворца: Інсулінавых прэпаратаў; Ферментных і біягенных прэпаратаў; Прэпаратаў для лячэння анкалагічных захворванняў і туберкулёзу; Наркатычных і псіхатропных рэчываў. Прадпрыемства таксама вырабляе: Гарманальныя прэпараты; Антыбіётыкі; Супрацьвірусныя прэпараты; Супрацьгрыбковыя прэпараты; Процітуберкулёзныя прэпараты; Сродкі супраць эктапаразітаў; Антысептыкі; Супрацьпухлінныя сродкі; Сродкі для правядзення фотадынамічнай тэрапіі; Прэпараты для парэнтэральных харчавання; Агульнатанізавальныя сродкі, адаптагены, імунамадулятары; Метаболікі; Анаболікі; Вітаміны; Карэктары метабалізму касцёва-храстковай тканкі; Сродкі для лячэння захворванняў сардэчна-сасудзістай сістэмы; Сродкі для лячэння паталогій органаў рэспіраторнай сістэмы; Гемататропныя сродкі; Нейратропныя сродкі; Анальгетыкі; Сродкі для лячэння паталогій страўнікава-кішэчнага тракту; Гастрапратэктарныя прэпараты; Прэпараты для лячэння паталогій вачэй; Сродкі для лячэння паталогіі апорна-рухальнага апарата; Дэрмататропныя сродкі. Навуковыя даследаванні і распрацоўкі Прадпрыемства мае найбуйнейшы ў Рэспубліцы Беларусь спецыялізаваны навукова-даследчы цэнтр у сферы фармакалогіі. Таксама прадпрыемства супрацоўнічае з Акадэміяй Навук Рэспублікі Беларусь і Беларускім дзяржаўным медыцынскім універсітэтам. Мае больш 90 патэнтаў на лекавыя сродкі. Сістэма якасці Сістэма кіравання якасцю на прадпрыемстве сертыфікавана на адпаведнасць патрабаванням СТБ ІСО 9001-2001 (для вадкіх лекавых сродкаў у ампулах 10 мл), СТБ 1435-2004 «Вытворчасць лекавых сродкаў. Належная вытворчая практыка»(GMP)" (для прадукцыі цэхоў №2, № 5 і № 6), прадпрыемства мае экалагічны сертыфікат СТБ ІСО 14001-2005. Зноскі Спасылкі Афіцыйны сайт